armvectores/hy_wikipedia_2023 huggingface dataset:
Բարլեսոն շրջան (Տեխաս)

Բարլեսոն շրջան (անգլ.՝ Burleson County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 16 470 մարդ, 2008 թվականին՝ 16 610 մարդ, իսկ 2010 թվականին՝ 17 187 մարդ։ Շրջկենտրոնը Քոլդուել բնակավայրն է։


== Պատմություն ==
Բերլեսոն շրջանը պաշտոնապես կազմավորվել է 1846 թվականին Մայլեմ շրջանից։ Բարլեսոն շրջանն իր անվամնումը ստացել է Տեխասյան հեղափոխության գեներալ և քաղաքական գործիչ Էդվարդ Բարլեսոնի պատվին։


== Աշխարհագրություն ==
ԱՄՆ վիճակագրության բյուրոյի տվյալներով շրջանի ընդհանուր մակերեսը կազմում է 1,750 կմ², որից 1,710 կմ²-ն զբաղեցնում է ցամաքը, իսկ 47 կմ²-ն կամ 2,6 %-ը՝ ջրային տարածքները։


=== Հարևան շրջաններ ===
Ռոբերտսոն շրջան (հյուսիս)
Բրազոս շրջան (հյուսիս-արևելք)
Վաշինգտոն շրջան (հարավ-արևելք)
Լի շրջան (հարավ-արևելք)
Մայլեմ շրջան (հյուսիս-արևմուտք)


== Բնակչություն ==
2000 թվականի մարդահամարի տվյալներով շրջանի բնակչությունը կազմում էր 16,470 բնակիչ, 2008-ին՝ 16 610 մարդ, իսկ 2010 թվականին՝ 17 187 մարդ։ Բնակչության խտությունը կազմում էր 10 մարդ/կմ²։ Շրջանի տարածքում հաշվվում է 8,197 բնակելի շինություն՝ մոտ 5 շինություն/կմ² խտությամբ։ Ռասայական կազմը հետևյալն է՝ սպիտակամորթներ - 74.07 %, աֆրոամերիկացիներ - 15.06 %, արմատական ամերիկացիներ (հնդկացիներ) - 0.50 %, ասիացիներ - 0.17 %, խաղաղօվկիանոսյան կղզիների բնակիչներ - 0.02 %, այլ ռասաների ներկայացուցիչներ - 8.25 %, երկու կամ ավելի ռասաների ներկայացուցիչներ - 1.92 %: Իսպանախոսները կազմում են բնակչության 14.64 %-ը՝ ռասայից անկախ։ 2000 թվականի դրությամբ բնակչության 18,8 %-ը գերմանացիներ էին, 11,3 %-ը՝ ամերիկացիներ, 10,7 %-ը՝ չեխեր և 6,2 %-ը՝ իռլանդացիներ։
Շրջանի բնակչության տարիքային կազմը հետևյալն է՝ 26,90 % - 18 տարեկան, 8,00 % - 18-24 տարեկան, 25,80 % - 25-44 տարեկան, 23,20 % - 45-64 տարեկան և 16,10 % - 65 և ավելի բարձր։ Շրջանի բնակչի միջին տարիքը 38 տարեկան է։ Յուրաքանչյուր 100 կնոջը բաժին է ընկնում 94,70 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 91,50 տղամարդ։


== Ծանոթագրություններ ==
Վես (գյուղ, Սուզդալսկի շրջան)

Վես (ռուս.՝ Весь), գյուղ Ռուսաստանի Վլադիմիրի մարզի Սուզդալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավիթ VII

Դավիթ II (Վրաց արքա) (1215 - 1270, Թիֆլիս, Վրաց թագավորություն), Դավիթ VII-ը Գեորգի IV Լաշայի ապօրինի զավակն էր՝ մի ոչ ազնիվ կնոջից։ Թագուհի Ռուսուդանը՝ Դավիթի մորաքույրը, վախենալով, որ Դավիթը կարող է գահի նկատմամբ հավակնություն ունենալ, նրան 7 տարի որպես բանտարկյալ է պահում, իսկ իր տղային (Դավիթ VI Նարին) որպես գահի իրական ժառանգորդ ուղարկում է Մոնղոլի մոտ նրա կողմից պաշտոնական ճանաչում ստանալու համար։ Դավիթը՝ Գեորգիի որդին, ազատ է արձակվում 1242-1246 թվականներին և թագավոր է ընտրվում վրաց ազնվականների կողմից։ Դավիթը կարծում էր, որ մորաքրոջ որդին՝ Դավիթ VI-ը, մահացել է 1244 թվականին։ Նա, թագադրվելով Մցխեթի Սվետիցխովելի եկեղեցում, գնում է Գույուկ խանի մոտ՝ պաշտոնական ճանաչում ստանալու։ Հինգ տարի ապրելով Կարակորումում` Դավիթը հանդիպում է Ռուսուդանի որդուն` Դավիթ VI-ին։ Զարմիկները իրար հետ կառավարում են երկար տարիներ։ Դավիթ Ուլուն վրացական օժանդակ զորքերով մասնակցում է մոնղոլների դեմ մղած ճակատամարտին(Ալամուտի մոտ)։ 1259 թվականին Դավիթ VI Նարինը ապստամբում է մոնղոլների դեմ, բայց, անհաջողության մատնվելով, փախչում է Քութայիսի։ Դրանից հետո նա թագավորում է Վրաստանի արևմուտքում՝ Իմերեթիում` որպես անկախ թագավոր։ 1260 թվականին Հուլավու խանը խնդրում է, որ Դավիթ Ուլուն աջակցի իրեն Եգիպտոսի դեմ պատերազմում։ Դավիթը հրաժարվում է։ Մոնղոլների հսկայական բանակը հարձակվում է Հարավային Վրաստանի Սամցխե նահանգի վրա, հաղթում այնտեղի թագավորին, սակայն չի կարողանում գրավել ապստամբների հիմնական հենակետերը և 1261 թվականին հեռանում է երկրից։ Քանի որ մոնղոլները ունեին մեծ ուժեր, Դավիթը չէր կարող կռվել մոնղոլների դեմ և ստիպված էր ապաստան գտնել իր զարմիկ Դավիթ VI Նարինի մոտ։ Դավիթ Ուլուի ընտանիքը գերվում է, կինը 1262 թվականին սպանվում է մոնղոլների կողմից։ Դրանից հետո Դավիթը ստիպված էր խաղաղություն հաստատել մոնղոլների հետ և վերադառնալ Թբիլիսի։ Վրաստանը բաժանվում է երկու մասի և ունենում է երկու կառավարող` թագավորի տիտղոսով։ 1263 -1265 թվականներին Դավիթը իր զորքով լիկիական զորքի հետ մասնակցում է Ոսկե Հորդայից Սիբայի ամրությունների պաշտպանությանը։ Վրացական ուժերը կռվում են առաջին գծում և հաղթում Ոսկե Հորդայի Բերքե խանին։ Վերջինիս զորքերը հեռանում են Շիրվանից։ Մոնղոլական գերիշխանության ծանր բեռը թագավորությունում առաջ է բերում քաղաքական և տնտեսական ճգնաժամ։ Արդյունքում Սամցխեն 1266 թվականին անջատվում է և հանդես է գալիս որպես առանձին վարչական միավոր։ Դավիթը մահանում է աղիների վարակի պատճառով 1270 թվականին 55 տարեկան հասակում։ Նա թաղվում է Մցխեթում։ Նրան հաջորդում է որդին՝ Դեմետրե II-ը։


== Ամուսնությունը և երեխաները ==
Նա ամուսնացել է չորս անգամ։ Նրա առաջին կինը՝ Զիգդա Խաթունը, մահացել է 1252 թվականին։ Երկրորդ կինը եղել է Ալթունը, որից նա հրաժարվել է ամուսնությունից քիչ անց։ Երրորդ կինը ազնվական Նախարգրաձելիի այրին է եղել և մահապատժի է ենթարկվել 1262 թվականին։ 1263 թվականին Դավիթն ամուսնացել է Էսուկանի հետ, որը նոյան Չորմաքանի դուստրն էր։ Գեորգի(Ալթունից) մահացել է 1268 թվականին՝ մինչև Դավիթի մահը։ Թամար(Ալթունից), ամուսնացել է երկու անգամ ՝ Արգուն նոյանի և վրաց ազնվականի հետ։ Դեմետրե(Գվանսթայից), 1270 թվականին հաջորդել է նրան։


== Ծանոթագրություններ ==


== Արտաքին հղումներ ==
History of Georgia – XIII-XV centuries Archived 2004-09-20 at the Wayback Machine.
Kings of Georgia
Ամստերդամ Արենա

Ամստերդամ արենա , մարզադաշտ Ամստերդամում։ Ամստերդամի Այաքս ֆուտբոլային ակումբի մարզադաշտն է։


== Պատմություն ==
Ամստերդամը, այն 6 քաղաքներից էր, որոնք հյուրընկալեցին 1992 թ. Օլիմպիական խաղերը։ 1986 թ.-ին նոր Օլիմպիական մարզադաշտը նախագծվեց, այն ունի ֆուտբոլի դաշտ և ատլետիկայի վազքուղի։ Այն պետք է կառուցվեր Ամստերդամի Զուիդոստի տարածքում, սակայն 1986 թ.-ի հոկտեմբերին Ամստերդամը կորցրեց հայտ Բարսելոնայի հետ։ Մարզադաշտի նախագիծը մոռացվեց։ 1987 թ.-ին «Ամստերդամ Սպորտային Քաղաք Հիմնադրամը»(Stichting Amsterdam Sportstad), որոշեց, որ պետք է կառուցվի 55,000 նստատեղ ունեցող մարզադաշտ։ 1990 թ.-ին նախորդ 2 նախագծերի հիման վրա, որոշվեց կառուցել մարզադաշտը, որը պետք է ֆուտբոլի դաշտ, աթլետիկ ուղի ունենար և լիներ ծածկված։ Հենց նույն ժամանակ Ամստերդամի Այաքսը նոր մարզադաշտի կարիք ուներ։ Նրանց հին մարզադաշտը «Դե Մեեր»(De Meer Stadion), փոքր էր, և նրանք կարևոր խաղերն անց էին կացնում Ամստերդամի Օլիմպիական մարզադաշտում(Olympic Stadium)։


== Սպորտային իրադարձություններ ==


==== Եվրո 2000 խաղեր ====


== Ծանոթագրություններ ==
Ելբաշի

Ելբաշի (ռուս.՝ Елбаши), գյուղ Ռուսաստանի Նովոսիբիրսկի մարզի Իսկիտիմսկի շրջանի կազմում։
Բնակչությունը 1996 թվականին գրանցված տվյալներով կազմում էր 402 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5147) Մարույամա

(5147) Մարույամա (անգլ.՝ Maruyama), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 28-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,6175 ա. մ., առավելագույնը մոտենում է 2,0782 ա. մ. հեռավորության վրա և հեռանում 3,1568 ա. մ.։ Արեգակի շուրջ մեկ ամբողջական պտույտ է կատարում 1546,78 երկրային օրվա ընթացքում, իր ուղեծրով շարժվելով միջինում 0,232742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5147) Մարույամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրեցո դի Բեդերո

Բրեցո դի Բեդերո (իտալերեն՝ Brezzo di Bedero) քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 950 մարդ է։ Բնակչության միջին խտությունը՝ 119 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 21010։ Հեռախոսային կոդը՝ 0332։
Բնակավայրի հովանավորն է Սան Վիտորիո իլ Մորոն։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական անվանում (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆելիքս Հոֆման

Ֆելիքս Հոֆման (գերմ.՝ Felix Hoffmann, հունվարի 21, 1868(1868-01-21), Լյուդվիգսբուրգ, Շտուտգարտի ադմինիստրատիվ օկրուգ, Բադեն-Վյուրթեմբերգ - փետրվարի 8, 1946(1946-02-08), Լոզան, Շվեյցարիա), գերմանացի քիմիկոս, հերոին անվանման ներքո հայտնի դիամորֆինը առաջինը սինթեզած գիտնական։ Նրան է վերագրվում նաև ասպիրինի սինթեզը, չնայած վիճելի է՝ նա իսկապես ինքնուրու՞յն է սինթեզել ասպիրինը, թե՞ Արթուր Էյհենգրինի հրահանգով։


== Կենսագրություն ==
Քիմիա սովորել է Մյունխենի համալսարանում, 1894 թվականին ծառայության է անցել Էլբերֆելդի Bayer հետազոտական կենտրունում (այժմ Էլբերֆելդը Վուպերտալի վարչական կենտրոնն է)։
Արթուր Էյհենգրինի լաբորատորիայում աշխատելով՝ 1897 թվականի օգոստոսի 10-ին իրականացրեց իր առավել հայտնի բացահայտումը՝ առաջին անգամ ստանալով ացետիլսալիցիլաթթվի օրինակներ այն ձևով, որը հնարավոր էր կիրառել բժշկության մեջ։ Bayer-ը նոր դեղը գրանցեց ասպիրին ապրանքանշանի ներքո։ Այդ նույն տարում Հոֆմանը փորձարկումներ իրականացրեց, որոնց արդյունքում ստացավ բժշկական հերոին։
Հարկ է նշել, որ երկու նյութերն էլ առաջին անգամ՝ մինչ Հոֆմանը, արդեն սինթեզվել էին (ացետիլսալիցիլաթթուն՝ Շառլ Ֆրեդերիկ Ժերարի կողմից, 1853 թվականին, հերոինը՝ Ադլեր Ռայթի կողմից), սակայն հենց Հոֆմանը կարողացավ դրանք ստանալ բժշկության մեջ կիրառելի տարբերակով։
Ամուսնացած չի եղել, երեխաներ չի ունեցել։ Մահացել է 1946 թվականի փետրվարի 8-ին։


=== Ասպիրինի բացահայտման այլընտրանքային տարբերակ ===
Ասպիրինի այլընտրանքային տարբերակի բացահայտման համաձայն, որը հրապարակվել է 1949 թվականին Bayer-ի աշխատակից Արթուր Էյհենգրինի կողմից՝ հենց Էյհենգրինն է ղեկավարել ասպիրինի և դրա հետ կսպվսծ մի քանի այլ նյութերի սինթեզը։ Նա նաև հաստատում էր, որ ինքն է իրականացրել ասպիրինի կլինիկական փորձարկման փուլերը։ Ի վերջո՝ նա հաստատում էր, որ ասպիրինի սինթեզի մեջ Հոֆմանի դերը սահմանափակված է՝ համաձայն իր իսկ բացահայտած մեթոդի։ Էյհենգրինն իրավունք չուներ պաշտպանելու իր հեղինակային իրավունքները, քանի որ ինքը հրեական ծագում ուներ։ Հարկ է նշել, որ դեռևս 1944 թվականին նա իրեն IG Farben-ին ուղղված նամակում մատնանշել է որպես ասպիրինի գյուտարար՝ խնդրելով իրեն ազատագրել Տերեզիենշտադտի ճամբարից։
Մինչև 1999 թվականը Էյհենգրինի առաջարկած վարկածն ուշադրության չարժանացավ։ 1999 թվականին Ուոլտեր Սինդերը, ով Գլազգոյի Սթրաքլայդի համալսարանից էր, եկավ այն եզրահանգման, որ իրականում հենց Էյհենգրինի վարկածն էր ճիշտ։ Bayer-ը չընդունեց այդ փաստը՝ պնդելով, թե Հոֆմանն է հայտնագործել դեղամիջոցը։


== Ժառանգություն ==
2002 թվականին Հոֆմանն ընդգրկվել է ԱՄՆ-ի փառքի ազգային սրահի կազմի մեջ։


== Ծանոթագրություններ ==


== Արտաքին հղումներ ==
Sneader's paper crediting Eichengrün with the invention of aspirin in the British Medical Journal.
Wer hat es erfunden? (Who invented it?) (գերմ.)
Կոյ (գյուղ, Սոնկովսկի շրջան)

Անվան այլ կիրառումների համար տե՛ս՝ Կոյ (այլ կիրառումներ)Կոյ (ռուս.՝ Кой), գյուղ Ռուսաստանի Տվերի մարզի Սոնկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարթաշենի պատմության և մշակույթի անշարժ հուշարձանների ցանկ (այլ կիրառումներ)

Հարթաշենի պատմության և մշակույթի անշարժ հուշարձանների ցանկ, կարող է վերաբերել՝

Հարթաշենի պատմության և մշակույթի անշարժ հուշարձանների ցանկ - Շիրակի մարզի Հարթաշեն գյուղի պատմության և մշակույթի հուշարձանների ցանկը
Հարթաշենի պատմության և մշակույթի անշարժ հուշարձանների ցանկ - Սյունիքի մարզի Հարթաշեն գյուղի պատմության և մշակույթի հուշարձանների ցանկը
Բաց մի՛ թող ինձ (ֆիլմ)

«Բաց մի թող ինձ» (անգլ.՝ Never Let Me Go)՝ ռեժիսոր Մարկ Ռոմանեկի բրիտանական ֆիլմ-հակաուտոպիան է, նկարահանված Գրականության նոբելյան մրցանակի արժանացած՝ Կաձուո Իսիգուրոյի համանուն վեպի հիման վրա։ ԱՄՆ-ում ֆիլմը վարձույթի է հանվել 2010 թվականի սեպտեմբերի 15-ին, Մեծ Բրիտանիայում՝ 2011 թվականի հունվարի 21-ին, Ռուսաստանում՝ 2011 թվականի մարտի 10-ին։


== Դերերում ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը(չաշխատող հղում)
«Բաց մի թող ինձ»(անգլ.) ֆիլմը Internet Movie Database կայքում
«Բաց մի թող ինձ»(անգլ.) ֆիլմը Rotten Tomatoes կայքում
«Բաց մի թող ինձ»(անգլ.) ֆիլմը Allmovie կայքում: 
Александра Лайт (2011-03-18)։ ««Не отпускай меня»» (ռուսերեն)։ Издательский Дом «Новый Взгляд»։ Արխիվացված է օրիգինալից 2012-05-11-ին։ Վերցված է 2011-03-19
Ալեքսանդրովկա (գյուղ, Կորոստենի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1930 թվականին։
2001 թվականի տվյալներով Ալեքսանդրովկա գյուղում բնակվում էր 9 մարդ։ Բնակավայրը զբաղեցնում է 0,22 կմ² տարածք։ Բնակչության խտությունը կազմում էր 40,91 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սահակ Մելիք-Աղամալյան

Անվան այլ կիրառումների համար տե՛ս՝ Մելիք-Աղամալյան (այլ կիրառումներ)Մելիք-Աղամալյան Սահակ Աբրահամի (ծննդյան թվականը անհայտ է, - 1834, Երևան, Ռուսական կայսրություն), հասարակական գործիչ։ 
Աբրահամ Մելիք-Աղամալյանի որդին։ 
1804 թվականին հոր և բազմաթիվ հայ գերդաստանների հետ գաղթել է Փամբակ, սակայն հետագայում վերադարձել է Երևան և ստանձնել մելիքի պաշտոնը։ Երևանի վերջին սարդար Հյուսեին-Ղուլի խանի մերձավոր պաշտոնյաներից էր և խանության հայկական հետևազորի հրամանատարը։ 1826-1828 թվականների Ռուս-պարսկական պատերազմի ժամանակ մեծ ծառայություններ է մատուցել ռուսական զորքին։ Հայկական մարզի ստեղծումից հետո Մելիք-Աղամալյանը, որպես հայ բնակչության ներկայացուցիչ, անդամակցում էր մարզային վարչությանը։
Վլադիմիր Աբաջյան

Վիքիպեդիայում կան հոդվածներ  Աբաջյան ազգանունով այլ մարդկանց մասին:Վլադիմիր Համբարձումի Աբաջյան (նոյեմբերի 27, 1927, Շիրակ, Հայկական ԽՍՀ, ԱԽՖՍՀ, ԽՍՀՄ - հունվարի 15, 2013, Երևան, Հայաստան), թատրոնի և կինոյի հայ դերասան, ասմունքի վարպետ, ՀԽՍՀ ժողովրդական արտիստ։
ՀԽՍՀ արվեստի վաստակավոր գործիչ Գևորգ Աբաջյանի եղբայրն է։


== Կենսագրություն ==
Վլադիմիր Աբաջյանը ծնվել է 1927 թ․ նեյեմբերի 27-ին  Շիրակի մարզի Շիրակ գյուղում (նախկին անվանումը՝ Ղոնախղռան)։ 1951 թվականին ավարտել է Երևանի գեղարվեստաթատերական ինստիտուտի դերասանական բաժինն ու նույն թվականից աշխատանքի անցել Գաբրիել Սունդուկյանի անվան ակադեմիական թատրոնում։ Թատրոնում կերտել է 50-ից ավելի դերեր։
Հայտնի է նաև որպես ասմունքի վարպետ, խաղացել է նաև կինոյում («Սայաթ-Նովա», «Հուսո աստղ», «Արահետ» և այլն)։


== Դերեր ==


=== Թատրոնում ===


=== Կինոյում ===


== Պարգևներ ==
Գյումրու Վարպետ
ՀՀ մշակույթի նախարարության ոսկե մեդալ, 2006
«Մովսես Խորենացի» մեդալ, 1998
ՀԽՍՀ վաստակավոր արտիստ, 1972
ՀԽՍՀ ժողովրդական արտիստ, 1984


== Ծանոթագրություններ ==


== Արտաքին հղումներ ==

anunner կայքում
kino-teatr.ru կայքում
Кино СССР կայքում
Վլադիմիր Աբաջյանը Գյումրիում, YouTube կայքից
Շանդոր Ռոժնյոյի

Շանդոր Ռոժնյոյի (հունգ.՝ Sándor Rozsnyói, 24 նոյեմբերի, 1930, Զալաեգերսեգ, Հունգարիա - 2 սեպտեմբերի, 2014, Սիդնեյ, Նոր Հարավային Ուելս, Ավստրալիա), հունգարացի թեթև ատլետ, 1956 թվականին Մելբուրնում անկացված Օլիմպիական խաղերի արծաթե մեդալակիր 3000 մետր արգելավազքում, Եվրոպայի չեմպիոն (1954)։


== Կենսագրություն ==
1954 թվականին առաջին անգամ գրանցվել է համաշխարհային ռեկորդ 3000 մետր արգելավազքում (դրանից առաջ այդ մարզաձևում գոյություն չեն ունեցոլ խիստ կանոններ և արգելքների պարամետրեր), և դա եղել է Շանդոր Ռոժնյոյի ցույց տված ժամանակը՝ 8.49,6 րոպե. ռեկորդը նա սահմանել էր Բեռնում անցկացվող Եվրոպայի առաջնությունում՝ արժանանալով ոսկե մեդալի (1954)։ Երկու անգամ ճանաչվել է Հունգարիայի չեմպիոն (1954 և 1955)։
Հետագա տարիներին աշխարհի ռեկորդը մի քանի անգամ թարմացվել է, և Շանդոր Ռոժնյոյին 1956 թվականի սեպտեմբերի 16-ին Բուդապեշտում անցկացված մրցությունների ժամանակ սահմանել է համաշխարհային նոր ռեկորդ՝ 8.35,6 րոպե։ 1956 թվականի Մելբուրում անցկացված Ամառային Օլիմպիական խաղերին նա մասնակցել է ոչ լավ մարզավիճակում և անգլիացի Քրիս Բրեշերի (անգլ.՝ Chris Brasher) ու գերմանացի Հայնց Լաուֆերի (գերմ.՝ Heinz Laufer) հետ մրցամարտում զբաղեցրել է երրորդ տեղը։ Սակայն առաջին երկու մասնակիցները որակազրկվել են մրցակիցներին խանգարելու պատճառով։ Բողոքարկումից հետո հարցը վերանայվել է, և Բրեշերը ճանաչվել է չեմպիոն, իսկ արծաթե մեդալը հանձնվել է Շանդոր Ռոժնյոյին։
Օլիմպիական խաղերի ավարտից հետո Շանդոր Ռոժնյոյին չի վերադարձել Հունգարիա սկսված հեղափոխության ու Խորհրդային զորքերի՝ երկիր ներխուժման պատճառով։ Նա տեղափոխվել է Ավստրիա, 1958 թվականին դարձել է երկրի չեմպիոն 5000 մետր մրցատարածությունում։ Երբ Հունգարիայի ֆեդերացիան չի թույլատրել 1958 թվականի Եվրոպայի առաջնությանը մասնակցել Ավստրիայի դրոշի ներքո, Շանդոր Ռոժնյոյին որոշել է ավարտել մարզական կարիերան։ Նրա սահմանած Ավստրիայի ազգային ռեկորդը (14.16,8 րոպե) 5000 մետր վազքատարածությունում հաղթահարվել է միայն 1971 թվականին։
1960 թվականից եղել է Ավստրիայի օլիմպիական հավաքականի մարզիչ։ 1962-1963 թվականներին Վիեննայի համալսարանում սովորել է աշխարհագրություն։ 1964 թվականին տեղափոխվել է Ավստրալիա, որտեղ աշխատել է որպես ֆիզկուլտուրայի ուսուցիչ և թենիսի մարզիչ։
Շանդոր Ռոժնյոյին մահացել է 2014 թվականի սեպտեմբերի 2-ին Սիդնեյում։


== Ծանոթագրություններ ==


== Գրականություն ==
Sportlexikon II. (L–Z). Főszerk. Nádori László. Budapest: Sport. 1986. ISBN 963-253-441-7 (հունգարերեն)
Rózsaligeti László: Magyar olimpiai lexikon. Budapest: Datus. 2000. ISBN 963-00-5577-5 (հունգարերեն)
Révai új lexikona XVI. (Rac–Sy). Főszerk. Kollega Tarsoly István. Szekszárd: Babits. 2005. ISBN 963-9556-26-2 (հունգարերեն)


== Արտաքին հղումներ ==
Շանդոր Ռոժնյոյի Archived 2011-08-28 at the Wayback Machine. – օլիմպիական վիճակագրությունը Sports-Reference.com կայքում (անգլ.)
Շանդոր Ռոժնյոյի Archived 2015-07-14 at the Wayback Machine.
Rozsnyói on melbourne56.origo.hu Archived 2008-06-26 at the Wayback Machine. (հունգարերեն)
Profile on nssz.hu Archived 2012-03-02 at the Wayback Machine. (հունգարերեն)
szentkoronaradio.com: Interview with Rozsnyói about the olympic final Archived 2011-10-04 at the Wayback Machine. (հունգարերեն)
985

985 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 985 թվականն է, 
X դարի 85-րդ տարին։


== Դեպքեր ==


== Ծնունդներ ==


== Մահեր ==
Արպաժոն սյուր Սեր

Արպաժոն սյուր Սեր (ֆր.՝ Arpajon-sur-Cère), համայնք Ֆրանսիայի Օվերն մարզի Կանտալ գավառում։
Բնակչությունը 2009 թվականի դրությամբ կազմում է 6009 մարդ, բնակչության խտությունը` 126.05 մարդ/կմ²։ Բնակավայրը զբաղեցնում է 47.67 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 110 կմ հարավ-արևմուտք, Օրիյակ քաղաքից` 3 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4029 աշխատունակ (15-64 տարեկան) բնակիչ, որոնցից ակտիվ էին 3002-ը, իսկ ոչ ակտիվները` 1027։ Ակտիվության ցուցանիշը կազմում է 74,5 %։ 3002 աշխատունակ մարդկանցից աշխատել է 2802 անձ (1416 տղամարդ և 1386 կին)։ Գործազուրկ են եղել 200 անձ (96 տղամարդ և 104 կին)։ 1027 անաշխատունակներից 290-ը եղել են աշակերտներ կամ ուսանողներ, 525-ը` թոշակառուներ, իսկ 212-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պարսի է Տինի

Պարսի Է Տինի' (ֆր.՝ Parcy-et-Tigny), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02585։


== Բնակչություն ==
2010 թվականի տվյալներով՝ համայնքի բնակչությունը կազմում է 249 մարդ։


== Տնտեսություն ==
2010 թվականին համայնքի 171 աշխատունակ (15-64 տարեկան) բնակիչներից 136-ը տնտեսապես ակտիվ էին, 35-ը՝ ոչ ակտիվ (ակտիվության ցուցանիշը կազմել է 79,5 %, 1999 թվականին եղել է 69,8%)։ 136 տնտեսապես ակտիվ բնակիչներից աշխատում էին 126-ը (65 տղամարդ և 61 կին), գործազուրկ էին 10 մարդ (5 տղամարդ և 5 կին)։ 35 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 17-ը՝ թոշակառուներ, 8-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Պարսի է Տինի (ֆր.)
Մավկա. անտառային երգ

Մակվա։ Անտառային երգ (ուկրաիներեն՝ Мавка. Лісова пісня), ուկրաինական ЗD մուլտֆիլմ` ըստ «Անտառային երգ» դրամա-առասպելի մոտիվների և ժողովրդական դիցաբանության կերպարների։


== Սյուժե ==
Անսահման ուկրաինական անտառները վաղուց թաքցնում են բազմաթիվ գաղտնիքներ և առեղծվածներ։ Այստեղ, դարավոր ծառերի մոտ, ապրում են անսովոր առասպելական արարածներ, որոնք իրենց աշխարհը մարդու աչքի համար անտեսանելի են պահում։
Մավկան հմայիչ անտառային նիմփա է։ Նրա հիմնական գործը Անտառն ու նրա Սիրտը` կյանքի աղբյուրները, պաշտպանելն է ցանկացած վատ արարքներից, այդ թվում և` մարդկանցից։
Լուկաշը մի սովորական գյուղացի տղա է, ով տարված է երաժշտությամբ և իր ողջ տաղանդը դնում է սրինգ նվագելու մեջ։ Հենց տղայի երաժշտության շնորհիվ էլ հրաշք է տեղի ունենում. Լուկաշը և Մակվան հանդիպում են և սիրահարվում են իրար։
Նրանց միությունը, կարելի է ասել, գրեթե անհնար է, բայց խոչընդոտներն էլ ավելի են շաատնում, երբ գյուղում հայտնվում է շահամոլ և հզոր Կալինան։ Անտառից ոչ հեռու նա անտառահատարան է կառուցում, որը պարզապես ծածկում էր նրա իրական նպատակը, այն է` հասնելն Անտառի Սրտին։ Կալինան գիտեր, որ դրա բանալին Մավկան է, որի սրտում սերն արդեն կա, և նա խոցելի է դարձել։ Մավկային օգտագործելու համար Կալինան որպես գործիք է ընտրում Լուկաշին և գյուղացիներին, որոնց հոգիները լցված են բարկությամբ և վախով։
Կարո՞ղ են Մավկան և Լուկաշը պաշտպանել իրենց զգացմունքները։ Կարո՞ղ է Մավկան փրկել Անտառը և իր սերը։ Երկու սիրահարներից յուրաքանչյուրը ճիշտ ընտրություն կկատարի՞:


== Արտադրություն ==
2015 թվականի սեպտեմբերին` Film.UA Group ընկերության մամուլի ծառայությունը հայտարարել է դասական «Անտառային երգ» ստեղծագործության մոտիվներով լիամետրաժ մուլտֆիլմ նկարահանելու մասին։ Ի սկզբանե ենթադրվում էր, որ ժապավենի համար սցենարը կգրի ռուսական հայտնի «Շաքար» խումբը։ Բայց վերջնական ընտրությունը ընկնում է Յարոսլավ Վոյցեշեկի վրա։ 2016 թվականի դեկտեմբերին մուլտֆիլմն զբաղեցրել է 9-րդ տեղը Գոսկինոյի մրցույթում։ Նախագիծը 88 եզրափակիչ նախագծերից ամենաբարձր միավոր ստացածներից մեկն էր (41,67)։ Պայմանագիր է կնքվել Անիմագրադ ստուդիայի հետ պետական ֆինասավորման տրամադրման վերաբերյալ, որը կազմում էր 24,5 միլիոն գրիվնա, որը կազմում է ընդհանուր բյուջեի 30%-ը։ 2017 թվականի մարտին FILM.UA Group-ի և Անիմագրոդի պրոդյուսերները հաջողությամբ անց են կացրել «Մավկա։ Անտառային երգ» նախագծի առաջին միջազգային պիչինգը Եվրոպայի անիմացիոն Cartoon Movie փառատոնում, որտեղ Ուկրաինան ներկայացված էր առաջին անգամ։ Փառատոնի ասնակիցներից շատերն անվանել են մուլտֆիլմի պիտչը որպես 50 նախագծերից լավագույնը։ Մուլտֆիլմի պրոդյուսերների հետ կապ են հաստատել անիմացիոն շուկայի այնպիսի խոշոր դերակատարներ, ինչպիսիք են The Walt Disney Company (Germany, Switzerland & Austria), Annecy International Animated Film Festival, CANAL +, TF1 International, Super RTL և շատ այլ ընկերություններ։


== Ծանոթագրություններ ==


== Արտաքին հղումներ ==
https://mavka.ua/uk Մավկա. անտառային երգ. պաշտոնական կայք
Մավկա. անտառային երգ Ֆեյսբուքում
Հոտիմյաե

Հոտիմյաե (էստ․՝ Hotõmäe), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆարիդաբադ

Ֆարիդաբադ (հինդի՝ फरीदाबाद — Pharīdābād, անգլ.՝ Faridabad), քաղաք Հնդկաստանի հյուսիսում, Հարյանա նահանգի գլխավոր արդյունաբերական կենտրոնը։ Ֆարիդաբադի գավառի վարչական կենտրոնն է։


== Պատմություն ==
Քաղաքը հիմնադրվել է 1607 թվականին Ջահանգիր փադիշահի գանձապետ շեյխ Ֆարիդի կողմից այդ տեղով անցնող ճանապարհի պաշտպանության նպատակով։ Շեյխ Ֆարիդը կառուցել է ամրոց, շտեմերան և մզկիթ, որը ներկայումս ավերված է։ 1979 թվականի օգոստոսի 15-ին Ֆարիդաբադը դարձել է Հարյանա նահանգի 12-րդ շրջանը։


== Աշխարհագրություն ==
Ֆարիդաբադը տեղեկայված է Դելի քաղաքից 25 կմ դեպի հարավ։ Աշխարհագրական կոորդինատներն են՝ 28°25′ հս․ լ. 77°18′ ավ. ե.։ Հյուսիսում սահմանակից է Դելիի ազգային մայրաքաղաքային շրջանին, արևմուտքում՝ Գուրգաոնի շրջանին, արևելքում ու հարավում՝ Ուտտար Պրադեշ նահանգին։ Դելի-Մատհուրա № 2 ազգային ավտոմայրուղին անցնում է շրջանի կենտրոնով։ Ֆարիդաբադը երկաթուղային կայան է Դելի-Մատհուրա երկաթգծի վրա։
Ֆարիդաբադի գավառը բաժանված է 5 շրջանների՝ Ֆարիդաբադ Բալլաբգարհ,Պալվալ, Հոդալ և Հոտխին։
Քաղաքը գտնվում է հարթավայրում, որի արևելյան կողմում հոսում է Յամունա գետը, իսկ արևելքում և հարավ արևելքում ձգվում են Արավալլի բլուրները։


== Բնակչություն ==
Ֆարիդաբադի բնակչության մեծ մասը սիկհեր և հնդիկներ են։ Բնակվում են նաև հուջարներ, ջաթեր, բենգալցիներ, ներգաղթյալներ Պակիստանից և այլն։ 2011 թվականի մարդահամարի տվյալներով՝ քաղաքի բնակչությունը կազմում է 1 404 653 մարդ։


== Արդյունաբերություն ==
Ֆարիդաբադը հայտնի է որպես հինայի արտադրության կենտրոն։ Այնտեղ արտադրվում են նաև տրակտորներ, մոտոցիկլետներ, կոմուտատորներ, սառնարաններ, կոշիկներ և ավտոմեքենաների անվադողեր։


== Ծանոթագրություններ ==


== Արտաքին հղումներ ==
Ֆարիդաբադի շրջանի պաշտոնական կայք
Ֆարիդաբադի զբոսաշրջային համալիրներ Archived 2009-10-17 at the Wayback Machine.
Ֆրանկոֆոնիայի միջազգային օր

Ֆրանկոֆոնիայի միջազգային օր (ֆր.՝ Journée internationale de la Francophonie), տոնվում է ամեն տարի մարտի 20-ին՝ ի նշանավորումն 1970 թվականի մարտի 20-ին Նիամեյում ստորագրված համաձայնագրի։
Ֆրանկոֆոնիան ֆրանսախոս երկրների միջազգային կազմակերպություն է և 40 տարուց ավել է, ինչ գոյություն ունի։ Կազմակերպությունը կազմված է 56 անդամ և 19 դիտորդ պետություններից և կառավարություններից, որոնք կիսում են ընդհանուր դարձած արժեքներ, հարգանք մշակութային բազմազանության հանդեպ, իրավունքի գերակայություն, խաղաղություն և ժողովրդավարություն։
Ֆրանսերենը նաև ՄԱԿ-ի 6 պաշտոնական լեզուներից մեկն է։ Աշխարհում հաշվում է 220 միլիոն ֆրանսախոս (60%-ի տարիքը չի անցնում 30-ը)։ Չնայած այսօր ֆրանսերենը գնալով իր տեղը զիջում է անգլերենին, բայց և այնպես շարունակում է մնալ աշխարհի մշակութային գանձերից մեկը։ Հենց այդ լեզվով էին գրում և խոսում Վոլտերը, Հյուգոն, Դյուման, Բալզակը և շատ ու շատ հռչակավոր մարդիկ։


== Արտաքին հղումներ ==
Պաշտոնական կայքը Archived 2013-04-12 at the Wayback Machine.
Նագպուր

Նագպուր (नागपूर), քաղաք Հնդկաստանի կենտրոնում՝ Մահարաշտրա նահանգում։ Տեղակայված է Նագ գետի ափին։ Նագպուրը արագ աճող մեգապոլիս է։ Այն բնակչության թվով 3-րդ է Մահարաշտրա նահանգում՝ (Մումբայ և Պունի քաղաքներից հետո) առաջացնելով Հնդկաստանի մեծությամբ 13-րդ ագլոմերացիան։ Այն կարևոր արդյունաբերական և քաղաքական կենտրոն է։ Նագպուր՝ Մահարաշտրա նահանգի ձմեռային Օենսդիր ժողովի անցկացման վայր։ ABP News-Ipsos-ի հետազոտությունների համաձայան Նագպուրը համարվում է Հնդկաստանի լավագույն քաղաքներից մեկը կյանքի որակի, էկոլոգիայի, հասարակական տրանսպորտի և առողջապահության մակարդակով։


== Ծագումնաբանություն ==
Բ. Ռ. Ամեդկարը ասում է, որ քաղաքի և Նագ գետի անունը՝ հոսող քաղաքի միջով, ծագել են «նագ» կոչվող ժողովրդից։ Նագերը խիստ հետևում էին արիական ցեղերին։ Նագերի հետապնդումների ապացույցը գտնվել է Պուրանահում։ Նագերի շնորհիվ բուդդայական ուսմունքները արագ տարածվեցին ամբողջ Հնդկաստանում։ «Պուր» վերջավորությունը շատ հնդկական լեզուներով նշանակում է «քաղաք»։


== Պատմություն ==
Քաղաքը հիմնադրվել է XVIII դարի սկզբին և շուտով մտել է Մարհատյան մելիքությունների կոալիցիայի մեջ, պետության ապագա մայրաքաղաքը ղեկավարում էին Բհոնսլե դինաստիայի ներկայացուցիչները։ 1853 թվականին քաղաքը դարձավ գաղութային Հնդկաստանի ամենակարևոր քաղաքներից մեկը՝ Կենտրոնական մարզերի մայրաքաղաքը։ XIX դարի երկրորդ կեսին Նագպուրում սկսվեց բամբակի արդյունաբերությունը։ 1877 թվականին այստեղ եղել է Հնդկաստանում առաջին բանվորական գործադուլը։ 1950-1956 թվականներին Նագպուրը եղել է Մահդա Պրադեշ նահանգի մայրաքաղաքը։


== Ֆիզիկա-աշխարհագրական առանձնահատկությունները ==
Նագպուրը գտնվում է Հինդուստան թերակղզու կենտրոնական, բարձրադիր դեկանի վրա։ Քաղաքում գտնվում է մի քար, նշելով զրոյական կիլոմետրը, որը օգտագործել է Բրիտանիայի գաղութային վարչակազմը Հնդկաստան գաղութում տարածությունները հաշվելու համար։ Քաղաքի միջին բարձրությունը Համաշխարհային Օվկիանոսից 310, 5 մ է։ Երկրաբանական առումով քաղաքի մակերեսը «կնճռոտ» է Կան Հա գետի ալյուվիալ հանքավայրերի պատճառով։ Քաղաքի հարավային մասը ելք ունի դեպի բյուրեղային մետամորֆային գղձաքարերի և գրանիտի հարթություն, իսկ հյուսիսային մասում կա դեղնավուն գույնի ավազաքար և կավ։ Նագպուրում կան շատ բնական և արհեստական լճեր։ Ամենամեծ լճերից է Աբազարի լիճը։ Գրանդհիսագար և Սենեգաո լճերը արհեստական են։ Կան նաև գետեր՝ Նագի, Պիլլի, Նադի։ Նագպուրը համարվում է Հնդկաստանի էկոլոգիապես ամենամաքուր քաղաքներից մեկը։


=== Կլիմա ===

Նագպուրի կլիման արևադարձային կլիմա է։ Հունիսից օգոստոս ձգվում է մուսսոնային շրջանը։ Մարտից մինչև հունիս շատ շոգ է։ Ավելի շոգ ամիս համարվում է մայիսը։ Ձմեռը ձգվում է նոյեմբերից հունվար։ Ձմռան ընթացքում ջերմաստիճանը իջնում է մինչև 10 °C:


== Տնտեսություն ==

Նագպուրը Հնդկաստանի ամենամեծ բամբակի պատրաստման քաղաքներից է։ Ֆիզիկա-աշխարհագրական բարենպաստ պայմանները օգնում են առևտրի զարգացմանը։


== Տեսարժա վայրեր ==
Քաղաքն ունի համալսարան (հիմնադրվել է 1923 թ.), Հնագիտական թանգարանով, կենդանաբանական այգով։ Հիմնական ճարտարապետական և պատմական ուղենիշը Ֆորտ Սիտա Բալդին է։ Քաղաքից ոչ հեռու Ամբազարի լիճն է՝ նագպուրցիների հանգստի վայրը։


== Աղբյուրներ ==
http://www.restbee.ru/world/azija/indija/nagpur
http://www.bharat.ru/articles/ru/Nagpur
Միրզա

Անվան այլ կիրառումների համար տե՛ս՝ Միրզա (այլ կիրառումներ)Միրզա, գյուղ Արևմտյան Հայաստանում, Էրզրումի վիլայեթի Քղիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
White Wind

White Wind (անգլ. թարգմանաբար՝ «Սպիտակ Քամի»), հարավկորեական գըրլ բենդ Mamamoo-ի իներորդ մինի ալբոմը։ Այն թողարկվել է 2019 թվականի մարտի 14-ին RBW Entertainment լեյբլով և տարածվել է Kakao M ընկերության կողմից։ Այն պարունակում է յոթ երգ, այդ թվում նաև գլխավոր «Gogobebe» երգը։ Ալբոմը համարվում է 4 Seasons, 4 Colors շարքի  չորրորդ և վերջինը։


== Նախադրյալներ և ռելիզ ==
2018 թվականի հունվարի 4-ին Mamamoo-ն թողարկեց Paint Me թվային սինգլը և ներկայացրեց 4 Seasons, 4 Colors նախագիծը։ Խումբը ծրագրավորում էր թողարկել չորս մինի ալբոմ հաջորդ տարվա ընթացքում, ընդ որում յուրաքանչյուր ալբոմ պետք է լիներ մեկ եղանակի և «Mamamoo»-ի անդամների նկարագրություն։ Մասնակիցը տեսախցիկում կցուցադրվի համապատասխան ալբոմի սոլո երգով, ինչպես նաև կունենա անհատական գույն, որը նշանակված կլինի ներկայացման համար։ Նախագծի առաջին մասը` Yellow Flower-ը, թողարկվել է 2018 թվականի մարտի 8-ին, իսկ հետո Red Moon-ը` հունիսի 16-ին և Blue;s-ը` նոյեմբերի 29-ին։
2019 թվականի փետրվարի 28-ին ալբոմը և նրա անվանումը հայտարարվել են MAMAMOO-ի Twitter-ի պաշտոնական էջի, ինչպես նաև պլանավորված գովազդային հոլովակի միջոցով։ Ալբոմը կենտրոնանում է մասնակից Հվիինի վրա, որը ընտրել է սպիտակը, որպես իր գույն և ներկայացնում է ձմեռը։ Մարտի 14-ին ալբոմը թողարկվել է տարբեր ֆիզիկական և թվային ռեթեյլերով, ինչպես նաև հոսքային հարթակներով։ Գլխավոր «Gogobebe» սինգլը և համապատասխան երաժշտական տեսահոլովակը թողարկվել են այդ նույն օրը։ Երաժշտական տեսահոլովակը Հվիինի սոլո թրեքի համար թողարկվել է մայիսի 25-ին։


== Թրեկ-լիստ ==


== Չարթեր ==


== Մրցանակներ և առաջադրումներ ==


=== Երաժշտական ծրագրեր ===


== Ծանոթագրություններ ==
Հայկազ Մամիկոնյան

Հայկազ Վիրաբի Մամիկոնյան (1920, Փիփ, Դաշկեսանի շրջան, Ադրբեջանական ԽՍՀ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Հայկազ Մամիկոնյանը ծնվել է 1920 թվականին Ադրբեջանական ԽՍՀ Խանլարի շրջանի Փիփ գյուղում։ Յոթնամյա կրթությունն ստացել է գյուղի դպրոցում։ 1936 թվականին ավարտել է Կիրովաբադի մանկավարժական տեխնիկումում։ Գյուղի դպրոցում նախ եղել է ուսուցիչ, ապա՝ տնօրեն։
1941 թվականին կամավոր մեկնել է ռազմաճակատ, ծառայության անցնել 61-րդ հրաձգային դիվիզիայի 55-րդ հրետանային գնդի շտաբում։ Քաղեկի օգնական է նշանակվել 409-րդ հայկական հրաձգային դիվիզիայի 964-րդ հրետանային գնդում։ 1942 թվականի աշնանը դիվիզիան փոխադրվել է Հյուսիսային Կովկաս և մարտեր մղել Մոզդոկի մոտ, հասան Կիրովաբադ, որն ազատագրվել է 1944 թվականի հունվարի 10-ին։ Փետրվարի 18-ին մարտերից մեկում ծանր վիրավորվել է, բուժումից հետո զորացրվել բանակից։
Զորացրվելուց հետո Մամիկոնյանը նշանակվել է Խանլարի շրջանի Մուռուտի յոթնամյա դպրոցի տնօրեն։ Վեց տարի աշխատելուց հետո տեղափոխվել է Հայաստան, աշխատել Շամշադինի շրջանի Պառավաքար և Արծվաբերդ գյուղերի դպրոցներում։ Աշխատանքին զուգահեռ 1952 թվականին ավարտել է Բաքվի հեռակա մանկավարժական ինստիտուտը։ 1959 թվականին նշանակվել է Թալինի շրջանային ժողկրթբաժնի մեթոդիստ-տեսուչ, 1964 թվականին՝ Արզնիի ռուսական դպրոցի տնօրեն, իսկ հետո՝ Աբովյանի շրջժողկրթբաժնի տեսուչ, երկար տարիներ աշխատել է Աբովյան քաղաքի № 5 միջնակարգ դպրոցի ուսմասվար։ Բազմիցս մասնակցել է հանրապետական ու միութենական մանկավարժական ընթերցումներին և արժանացել խրախուսանքի։ Թարգմանել է մանկավարժ Վասիլի Սուխումլինսկու մի շարք աշխատություններ, նաև ուրիշ գրքեր։ 
Մամիկոնյանը պարգևատրվել է կառավարական պարգևներով, արժանացել «Ժողովրդական կրթության գերազանցիկ» կրծքանշանի։


== Պարգևներ ==
«Ժողովրդական կրթության գերազանցիկ» կրծքանշան


== Ծանոթագրություններ ==
Ժողովածու (1996)

Ժողովածու (1996), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1996 թվի տակ։ Ձեռագիրը գրվել է 18-րդ դարում(1754 թվականից հետո)։ Գրված է թղթի վրա, որը ունի 15,5x9,8 չափս։ Ձեռագիրը կազմված է 344 թերթից։ Գրված է միասյուն, նոտրագրով։ Կազմը` կաշվեպատ տախտակ դրոշմազարդ։ 


== Բովանդակություն ==
Բարթողիմէոսի Համառօտ հաւաքումն ի Դիալեթիկէն, որ է տրամաբանութիւն։
Պորփիւրի Ներածութիւն Ստորագրութեանցն Արիստոտէլի։
Գրիգոր Տաթևացւոյ Համառօտ տեսութիւն ի գիրս Պորփիւրի, Լուծումն ի տեսութիւն Դաւթի։
Դաւթի Վերլուծութիւն Ներածութեանն Պորփիւրի։
Մեսրոպայ Վայոցձորեցւոյ Մեկնութիւնք Հինգից առածիցն. Վասն բաժանման-ն Դաւթի։
Գր. Տաթևացւոյ Լուծմունք Վերլուծութևանն Պորփիւրի։


== Ծանոթագրություններ ==
Կրասնոարմեյսկայայի շրջան (Կրասնոդարի երկրամաս)

Անվան այլ կիրառումների համար տե՛ս՝ Կրասնոարմեյսկայայի շրջան (այլ կիրառումներ)Կրասնոարմեյսկայայի շրջան (ռուս.՝ Красноармейский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1934 թվականին։ Վարչական կենտրոնը Պոլտավսկայա ստանիցան է, որի նախկին՝ «Կրասնոարմեյսկայա» անվանումն էլ կրում է մունիցիպալ շրջանը։


== Աշխարհագրություն ==
Շրջանի տարածքի մակերեսը կազմում է 1899 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 105497 մարդ։ Բնակչության խտությունը կազմում էր 55,55 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պեկորինո

Պեկորինո (իտալերեն՝ Pecorino), իտալական պանիրների մեծ ընտանիք, ստանում են ոչխարի կաթից։ Որպես կանոն բոլոր տեսակները կտրվածքում հատիկավոր են, որոնք հասունացման տարիներից ավելի նկատելի են դառնում։ Անունը ծագում է իտալերեն՝ pecora ոչխար բառից, որը սերում է հին հռոմեական շրջանից։. Պեկորինոյում կան բավականին ամինաթթուներ A, B, PP, С, Е խմբերի վիտամիններ, կալցիում և ֆոսֆոր։


== Պեկորինոյի տեսակները ==
Իտալիայի տարբեր շրջաններում պեկորինո արտադրվում է տարբեր եղանակներով, ինչով և բացատրվում է տարբեր տեսակների առկայությունը։ Տեսակների մեջ առանձնանում են հիմնական չորս տեսակ՝ ռոմանո, սարդո, տոսկանո, սիչիլիանո։ Բոլոր այս տեսակները ունեն «Protected Designation of Origin» կարգավիճակ (PDO, պաշտպանված են ըստ ծագումի) և ունեն տեսականու բազմաթիվ տարբերակներ, կապված հասունացման ժամկետի հետ։


== Օգտագործում ==
Սովորաբար պեկորինոն մատուցում են տանձի, խաղողի պոպոքի, մեղրի և տնական հացի հետ։ Հաճախ ռնդած պեկորինո են օգտագործում պաստայի մեջ, առավել թանկ պարմեզանի փոխարեն։ Տեսականու մեխությունից ելնելով տարբեր գինիներ է խորհուրդ տրվում օգտագործել այս պանրի հետ, բայց ամենանախընտրելին դա Կյանտի կլասիկո գինին է։
Երկար պահված պանրի գլուխը օգտագործում են իտալական ռուցոլա (իտալերեն՝ Ruzzola) խաղում, որպես մարզական գույք։ Խաղի ընթացքում պարանով ձեռքին կապած պանիրը հարկավոր է որքան հնարավոր է հեռու նետել։ Հաղթող խումբը որպես մրցանակ ստանում է հակառակորդների պանիրը։


== Ծանոթագրություններ ==
Ռեջինալդ Հարթ

Սըր գեներալ Ռեջինալդ Քլեր Հարթ, (անգլ.՝ Sir Reginald Clare Hart, հունիսի 11, 1848(1848-06-11), Scarriff, Քլեր, Մանսթեր, Մեծ Բրիտանիայի և Իռլանդիայի միացյալ թագավորություն - հոկտեմբերի 18, 1931(1931-10-18), Բորնմութ, Bournemouth, Christchurch and Poole, Դորսետ, Անգլիա, Միացյալ Թագավորություն), իռլանդա-բրիտանական բանակի սպա։ Պարգևատրվել է Վիկտորյայի խաչ շքանշանով, որը քաջագործության ամենաբարձր և ամենահեղինակավոր պարգևատրումն է, որ կարող են շնորհել Մեծ Բրիտանիան և Ազգերի համագործակցությունը։


== Վաղ կյանք և կարիերա ==
Հարթը ծնվել է Քլեր կոմսության Սկարիֆ գյուղում՝ բրիտանական բանակի սպա Հենրի Ջորջ Հարթի ընտանիքում։ Կրթությունը ստացել է Չելթենհեմ քոլեջում։ Ընդգրկվել է Ինժեներների արքայական կորպուսում։


== Մանրամասներ Վիկտորյա խաչի մասին ==
Երկրորդ անգլո-աֆղանական պատերազմի ժամանակ նա 30 տարեկան էր։ Այդ ժամանակ որպես լեյտենանտ ծառայում էր Բրիտանական բանակի Ինժեներների արքայական կորպուսում։ 1879 թվականի հունվարի 31-ին պատերազմի ժամանակ աչքի ընկավ հետևյալ սխրագործությամբ, որի համար էլ արժանացավ Վիկտորյայի խաչի։


== Հետագա կարիերա ==
Հարթը 1896 թվականի մարտի 2-ին նշանակվում է տարածաշրջանային հրամանատար Բելգաում քաղաքի Մադրասի բանակում։ Հարավային Աֆրիկայում անգլո-բուրական պատերազմի սկսվելուց հետո՝ 1899 թվականի հոկտեմբերի 5-ին, նշանակվում է Կուետա տարածաշրջանի ժամանակավոր հրամանատար (որի հրամանատարին ուղարկել էին Հարավային Աֆրիկա)։ Գրեթե երեք տարի մնում է այնտեղ՝ մինչև ստանում է գեներալ սպայի կոչում և 1902 թվականի վերջում նշանակվում Թեմզա տարածաշրջանի հրամանատար։ Գեներալի կոչում ստանալուց հետո նա՝ 1914 թվականից մինչև 1918 թվականը, ծառայում է որպես Ջերնսիի լեյտենանտ նահանգապետ։
Մահացել է 1931 թվականի հոկտեմբերի 18-ին Դորսեթ կոմսության Բորնմութ քաղաքում։
Սըր Ռեջինալդ Քլեր Հարթը թաղված է Նեթերբերիի Սուրբ Մարիամ եկեղեցու բակում։


== Ծանոթագրություններ ==


== Գրականություն ==
The Register of the Victoria Cross (1981, 1988 and 1997)
Clarke Brian D. H. (1986)։ «A register of awards to Irish-born officers and men»։ The Irish Sword XVI (64): 185–287 
Ireland's VCs 1-899243-00-3 (Dept of Economic Development 1995)
Monuments to Courage (David Harvey, 1999)
Irish Winners of the Victoria Cross (Richard Doherty and David Truesdale, 2000)


== Արտաքին հղումներ ==
Ինժեներական արքայական կորպուսի թանգարան
Գերեզմանի վայր և շքանշան (Դորսեթ)
679

679 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 679 թվականն է, 
VII դարի 79-րդ տարին։


== Դեպքեր ==


== Ծնունդներ ==


== Մահեր ==
Մերխեուլ

Մերխեուլ (աբխազերեն` Мархьаул, վրացերեն` მერხეული), գյուղ Աբխազիայի Գուլրիփշի շրջանում, Մաճարա գետի ափին, Գուլրիփշից 18 կմ հյուսիս-արևելք։ Գտնվում է ծովի մակարդակից 80 մ բարձրության վրա։ Մերխեուլով է անցնում Սուխումը Կոդորի կիրճին կապող ռազմական ճանապարհը։


== Բնակչություն ==
1886 թվականին արված հաշվառումների համաձայն, Մերխեուլում ապրում էր 446 քրիստոնյա և 20 սուննի մուսուլման։ Ըստ սոցիալական շերտավորման, գյուղն ուներ 15 ազնվական, 5 իշխան, 5 քրիստոնյա հոգևորական և 436 հասարակ գյուղացի։
1877 թվականին, Ռուսական կայսրությունը աբխազների նկատմամբ իրականացրել է մուհաջիրության քաղաքականություն և նրանց, որպես մուսուլմանների, աքսորել Օսմանյան կայսրություն։ Նման ճակատագրի են արժանացել նաև Մերխեուլի աբխազները։ 1886 թվականին գյուղում մնացել էր 7 աբխազական ընտանիք` թվով 20 մարդ։ Նրանց փոխարեն, գյուղն սկսեցին բնակեցնել ռուսներով և մեգրելներով։
1989 թվականին, Մերխեուլի գյուղական խորհրդի կազմում բնակվում էր 3939 մարդ։ Ժամանակակից Մերխեուլում բնակվում են հիմնականում հայեր։ 2011 թվականի հաշվառումների համաձայն, գյուղն ուներ 839 բնակիչ, որից 640 (76,3%) - հայեր, 79 (9,4%) - վրացիներ, 72 (8,6%) - աբխազներ, 37 (4,4%) - ռուսներ և այլն։

Բնակիչներն զբաղվում են ծխախոտի, թեյի և եգիպտացորենի մշակությամբ, այգեգործությամբ, անասնապահությամբ, մեղվաբուծությամբ և շերամապահությամբ։ Խորհրդային տարիներին գյուղն ուներ հայ-վրացական միջնակարգ դպրոց, հայկական տարրական դպրոց, գրադարան, ակումբ, հիվանդանոց և կենցաղսպասարկման կոմբինատ։
Հայերը եկել են Տրապիզոնի և Օրդուի շրջակա գյուղերից` 1897 թվականին։


== Հայտնի մարդիկ ==
Լավրենտի Բերիա - ԽՍՀՄ պետական գործիչ
Միխայիլ Լակերբայ - աբխազ գրող
Խասան Խարազիա - խորհրդային զորահրամանատար


== Ծանոթագրություններ ==
Բուլբին

Բուլբին (ռուս.՝ Бульбин), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Տորգուն գետի աջ ափին՝ 77 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 11010002112112100011273
Հիդրոլոգիական ուսումնասիրությունների կոդը - 112101127
Ավազանի կոդը - 11.01.00.021
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռամկավար ազատական կուսակցության ԱՄՆ-ի տեղական կազմակերպություն

Անվան այլ կիրառումների համար տե՛ս՝ Ռամկավար ազատական կուսակցություն (այլ կիրառումներ)Ռամկավար ազատական կուսակցություն (արմտ. հայ.՝ Ռամկավար ազատական կուսակցութիւն, անգլ.՝ Armenian Democratic Liberal Party (Ramgavar)), ԱՄՆ-ում գործող հայկական քաղաքական կազմակերպություն։ Կուսակցության հովանավորությամբ ԱՄՆ-ում գործում են դպրոցներ, Հայ դատի հետապնդման կազմավորումներ՝ Ամերիկայի հայ իրավանց խորհուրդ, տիկնանց, երիտասարդական՝ Արմենական երիտասարդական շարժում, մարզական միություններ և մշակութային հաստատություններ։ ՌԱԿ-ի գործունեությունն առավելաբար դրսևորվում է Թեքեյան մշակութային միության միջոցով, որը գործում է Բոստոնում, Նյու Յորքում, Լոս Անջելեսում և ԱՄՆ այլ քաղաքներում։ ԱՄՆ-ում ՌԱԿ-ը հրատարակում է «Նոր օր» եռօրյան (Լոս Անջելես), «The Armenian Mirror-Spectator» շաբաթաթերթը (Բոստոն)։


== Պատմություն ==
1919 թվականին ԱՄՆ-ում կազմվել է Ազգային ռամկավարական միությունը, իսկ 1921 թվականին Կոստանդնուպոլիսում Սահմանադրական Ռամկավար կուսակցության, Վերակազմյալ հնչակյանների (Ազատական կուսակցություն), Հայ ժողովրդական կուսակցության սփյուռքում գտնվող անդամների միավորմամբ ստեղծվեց Ռամկավար ազատական կուսակցությունը (ՌԱԿ)։
ԱՄՆ-ում կուսակցության ականավոր հիմնադիր գործիչներից էին Մ. Անանիկյանը, Ս. Մալեմեզյանը, Մ. Սվազլյանը, Կ. Փափազյանը, L. Կյուլեսերյանը, Հ. Ծովիկյանը և ուրիշներ։
1996 թ-ից ԱՄՆ-ում գործում են ՌԱԿ-ի Արևելյան (կենտրոնատեղին՝ Բոստոն) և Արևմտյան (կենտրոնատեղին՝ Լոս Անջելես) շրջանների վարիչ-մարմինները։


== Տես նաև ==
Ռամկավար ազատական կուսակցություն


== Աղբյուրներ ==
«Հայ Սփյուռք» հանրագիտարան, 2003
Կաստիյոն ան Կուզրան (կանտոն)

Անվան այլ կիրառումների համար տե՛ս՝ Կաստիյոն ան Կուզրան (այլ կիրառումներ)Կաստիյոն ան Կուզրան (ֆր.՝ Castillon-en-Couserans), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Սեն Ժիրոն շրջանի կազմի մեջ։
Համայնքի INSEE կոդ՝ 0904։
Կաստիյոն ան Կուզրան կանտոնի մեջ հաշվվում է 26 կոմունա, որից գլխավորն է Կաստիյոն ան Կուզրանը։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 2 886 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արյեժ դեպարտամենտի կոմունաների բնակչությունը INSEE կայքում
Կաստիյոն ան Կուզրան կանտոնի տեղադիրքը Ֆրանսիայի քարտեզի վրա(չաշխատող հղում)
Ունիվերսալիաներ

Ունիվերսալիաներ (լատ․universalis-ընդհանուր), ընդհանուր հասկացություններ, միջնադարյան փիլիսոփայության կարևորագույն կատեգորիաներից և խնդիրներից։ Այդ խնդրի լուծումն ունեցել է գոյաբանական (ընդհանուրի ինքնակա գոյությունը), իմացաբանական (հասկացությունների և իմացության պրոցեսում դրանց առաջացման էությունը) և տրամաբանական (հասկացությունների և եզակի իրերի հարաբերությունը) տեսանկյուն։ Ըստ Պլատոնի, մտածողության մեջ ընդհանուրին համապատասխանում է գերզգայական աշխարհում ընդհանուրը։ Ըստ Արիստոտելի, ունիվերսալիաները թե՝ գոյաբանական, թե՝ իմացաբանական առումով ածանցված են եզակի իրերից։ Այդ պրոբլեմը, հատկապես ունիվերսալիաների գոյաբանական կարգավիճակի հարցը, առավել հստակ դրել է, թեև չի լուծել Պորփյուրը, որի ձևակերպմամբ էլ (Բոեցիուսի միջոցով) այն ներթափանցել է սխոլաստիայի մեջ և դարձել ամբողջ միջնադարյան փիլիսոփայության կենտրոնական և վիճարկելի խնդիրներից (տես Նոմինալիզմ և ռեալիզմ, Կոսցեւցտուալիզմ)։ Արդի բուրժ․ փիլիսոփայության մեջ շեշտը դրվում է գիտության լեզվի վերլուծության կամ էլ գիտական տեքստերի համաձայնեցման վրա (հարցի սոցիալական տեսանկյունը)։ Ունիվերսալիաների պրոբլեմի դիալեկտիկամատերիալիստական ըմբռնման հիմքը եզակիի, առանձնահատուկի և համընդհանուրի դիալեկտիկան է։ Ունիվերսալիաների պրոբլեմը հայ փիլիսոփայության մեջ առաջին անգամ որոշակիորեն դրել և բազմակողմանիորեն վերլուծել է Դավիթ Անհաղթը։ Նա ցույց է տվել անտիկ նոմինալիզմի և ռեալիզմի տարատեսակների ակունքները և առաջ քաշել հարցի 3 հիմնական և հնարավոր լուծումներ (ընդհանուրը գոյություն ունի մինչ իրերի բազմությունը, իրերի բազմության մեջ և իրերի բազմությունից հետո)։ Թեև Դավիթ Անհաղթի ուսմունքը կրում է սինկրետիկ բնույթ, այնուամենայնիվ նշմարվում է հարցի նոմինալիստական լուծումը, որը հիմք ծառայեց Հայաստանում նոմինալիստական ուսմունքների առաջացման համար։ Ունիվերսալիաների հարցին անդրադարձել են Հովհան Օձնեցին, Խոսրովիկ թարգմանիչը, հետագայում այն դարձել է հայ փիլիսոփայության գլխավոր խնդիրներից Հովհաննես Իմաստասերը, Հովհան Որոտնեցին, Գրիգոր Տաթևացին, Հակոբ Ղրիմեցին և ուրիշներ դրսևորել են ակնհայտ նոմինալիստական դիրքորոշում, Վահրամ Րաբունին ստեղծել է նոմինալիստական ամբողջական ուսմունք։ Նոմինալիստական հայեցակետի գերիշխումը Հայաստանում պայմանավորված էր ինչպես բնագիտական մտքի զարգացմամբ և հայ փիլիսոփայության էմպիրիկ- սենսուալիստական ուղղվածությամբ, այնպես էլ պապության նկրտումների դեմ մղված գաղափարախոսական-դավանաբանական պայքարում ազգային ինքնուրույն եկեղեցու գոյության արդարացման գաղափարով։
Դելիբաբա

Անվան այլ կիրառումների համար տե՛ս՝ Դելիբաբա (այլ կիրառումներ)Դելիբաբա, Արաս, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր գավառի արևելյան մասում, Դելիբաբա լեռնանցքի արևմտյան մուտքի մոտ, գեղատեսիլ ձորում, Արաքսի աջ վտակներից մեկի ափին։
Գյուղն ընկած էր հին տարանցիկ ճանապարհի վրա, որը Պարսկաստանի կողմերից Կարինով ձգվում էր Տրապիզոն։


== Անվան ստուգաբանություն ==
Ճանապարհորդ Կլախիվոն գյուղը կոչել է Դելիլերքենդ, նշելով որ այդտեղ դերվիշներ` դելիներ են բնակվել։


== Պատմություն ==
1877-1878 թվականների ռուս-թուրքական պատերազմից հետո բնակչության մի մասը գաղթեց Արևելյան Հայաստան։


== Բնակչություն ==
1877-1878 թվականներին ուներ 60 տուն` 402 հայ բնակչով։


== Տնտեսություն ==
Բնակչության հիմնական զբաղմունքը երկրագործությունն ու անանսնապահությունն էր։ Մասամբ զբաղվում էին նաև արհեստներով։


== Պատմամշակութային կառույցներ ==
Դելիբաբայի Ցազըլը կոչված վայրում պահպանվել էր Մենուա թագավորի սեպագիր արձանագրությունը։ Գյուղն ուներ ճանապարհային կայան։


== Անվանի մարդիկ ==
Դելիբաբայում են ծնվել թարգմանիչ Գ. Ղուկասյանը (1898- ?) և դոկտոր Զ. Ղուկասյանը (1911-1981)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==